Սումկայիթի կոտորածին արձագանգել էր նաեւ Եւրոպական խորհրդարանը, որը 1988թ. Յուլիսի 7-ին ընդունուած բանաձեւում դրանք որակեց որպէս հայերի դէմ ուղղուած ջարդեր, որոնք ինքնին սպառնալիք են Ատրպէյճանում ապրող հայերի անվտանգութեանը: Աւելին` Եւրոպական խորհրդարանը բանաձեւում դատապարտեց հայերի դէմ բռնութիւնը եւ իր աջակցութիւնը յայտնեց Լեռնային Ղարաբաղի բնակչութեան` Հայաստանի հետ վերամիաւորուելու պահանջին: Երկու տարի յետոյ Պաքւում տեղի ունեցած հայերի ջարդին արձագանքելով Եւրոպական խորհրդարանն ընդունեց եւս մէկ բանաձեւ, որում վերահաստատեց այս դիրքորոշումը: